Xubuntu

Xubuntu je jedna z oficiálnych derivácii Linuxovej distribúcie Ubuntu. Používa jadro rovnaké ako pôvodné Ubuntu, ale namiesto grafického rozhrania Gnome používa Xfce. Prvá stabilná verzia, Dapper Drake, vyšla 1. júna 2006 pod označením 6.06 LTS. Neskôr bola aktualizovaná na verziu 6.06.1 LTS. Prvýkrát sme sa však mohli stretnúť s Xubuntu po vydaní Ubuntu 5.10, keď sa dalo Xubuntu doinštalovať pomocou meta-balíka z Ubuntu, Kubuntu alebo Edubuntu.

Xubuntu má 6-mesačný vývojový cyklus, identický s ostatnými deriváciami. Jeho veľkou výhodou je rýchlosť a nenáročnosť - na starších počítačoch pracuje svižnejšie ako Ubuntu. Z derivácií Ubuntu pracuje svižnejšie ako všetky, s výnimkou Lubuntu.  Xubuntu tak isto kladie dôraz na využívanie čisto GTK+ aplikácií, kde je to len možné.

Distribúcia

Základné programy v Xubuntu

Grafické rozhranie 
 Xfce - jednoduché, a pri tom pohodlné a rýchle grafické rozhranie

Sieť 
 Mozilla Firefox - známy internetový prehliadač
 Mozilla Thunderbird - známy klient pre e-mail komunikáciu
 Pidgin - IM program s množstvom protokolov

Multimédia 
 Parole - multimediálny prehrávač. V starších verziách Xubuntu bol použitý program Xfmedia a Gxine. Často sa pridáva prídavný hudobný prehrávač, napríklad XMMS

Kancelária 
 AbiWord - nenáročný textový editor v štýle Microsoft Wordpad, v novších verziách je vypustený
 LibreOffice - nahradil OpenOffice.org, plnohodnotný textový editor v štýle Microsoft Word. Nachádza sa len v Xubuntu Feisty Fawn a novšom vydaní
 Kalendár
 Gnumeric - tabuľkový procesor

Grafika 
 Gimp - grafický nástroj pre tvorbu a editáciu obrázkov
 Ristretto  - nahradil   GQview  ako prezerač obrázkov
 Atril - nahradil Evince ako prezerač PDF dokumentov

Ďalšie nástroje 
 Terminál
 Engrampa -   archivátor. Predtým Xarchiver a File Roller.
 Mousepad - textový editor, ktorý sa podľa jeho tvorcov vždy pustí do 1 sekundy
 Thunar - nenáročný, a pri tom príjemný správca súborov

Inštalácia Xubuntu 
 Bezplatné stiahnutie  Xubuntu

Zaslanie cez ShipIt program nie je možné, na rozdiel od väčšiny ostatných oficiálnych derivácii.

Kúpenie CD cez slovenské stránky Linuxos.sk alebo Ubuntu.kayle.sk 

Upgrade zo starších verzií
 návod 

Pomocou repozitárov

Verzie 
Prvá LTS (long time support=dlhodobo podporovaná) verzia bola 6.06 (Dapper Drake) vydaná 1. júna 2006.

Používanie Xubuntu

Inštalácia softvéru 
Xubuntu sa dá jednoducho rozšíriť pomocou apt-get, pričom je hneď prítomný grafický nástroj Synaptic. Xubuntu je zároveň jediná derivácia, ktorá má metabalík build-essentials, kde je zahrnutý najdôležitejší softvér pre kompilovanie zo zdrojových kódov. Xubuntu používa rovnaké balíčky, ako ktorákoľvek iná oficiálna derivácia Ubuntu.

Neslobodný softvér 
Xubuntu je ako ostatné ubuntu distribúcie debianovského typu a to znamená silný príklon k slobodnému softvéru. Neslobodný softvér nie je primárne prítomný v tejto distribúcii. Dôvodom sú licenčné zmluvy. Doinštalovanie neslobodného softvéru, ako napríklad niektoré multimediálne kodeky alebo Flash Player, urobíte priamo v aplikácii Synaptic. Niektoré programy, opierajúce sa o aj proprietárny softvér, majú však tieto vlastnosti v štandardných deb balíčkoch vypnuté. Príkladom môže byť nástroj na prístup do databáz tOra, ktorý keď chceme používať aj na prístup do proprietárnej databázy Oracle, musíme ho inštalovať trošku zložitejším spôsobom .

Xfce 4.4 
Odľahčené rozhranie, ktoré pracuje rýchlejšie ako KDE alebo Gnome. Zároveň má však menej funkcií a jednoduchšie programové vybavenie. Xfce má množstvo pluginov, ktoré sa dajú taktiež doinštalovať cez Synaptic. Doinštalovaním Xfce do ktorejkoľvek oficiálnej distribúcie Ubuntu vlastne dostaneme plnohodnotné Xubuntu, a pritom sa nepoškodí predchádzajúca distribúcia. Pri prihlasovaní si môžeme vybrať, aké grafické rozhranie chceme použiť. Je teda možné nainštalovať všetky oficiálne distribúcie založené na Ubuntu na jednom oddieli pevného disku.

Distribúcie založené na Xubuntu 
 Xfce Live Demo
 Mint Linux Xfce verzia
 Linutop Xubuntu

Pozri aj 
 Zoznam distribúcií Linuxu

Iné projekty

Externé odkazy

Oficiálne zdroje 
 Ubuntu Linux domovská stránka
 Xubuntu Linux domovská stránka
 Canonical Ltd domovská stránka (sponzor Ubuntu vývoja)
 Príprava verzie 8.10
 Odkazy odporúčané autormi Xubuntu

Neoficiálne zdroje 
 Slovenský manuál na Ubuntu Linux

Referencie 

Distribúcie Linuxu
Slobodný softvér